
 8.11.2014
 BG
 Официален вестник на Европейския съюз
 L 325/3
 РЕГЛАМЕНТ ЗА ИЗПЪЛНЕНИЕ (ЕС) No 1202/2014 НА СЪВЕТА
 от 7 ноември 2014 година
 за изпълнение на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 на Съвета от 23 март 2012 г. относно ограничителни мерки срещу Иран (1), и по-специално член 46, параграф 2 от него,
 като има предвид, че:
 1)
 На 23 март 2012 г. Съветът прие Регламент (ЕС) No 267/2012 на Съвета.
 2)
 С решенията си от 3 юли 2014 г. по дела Т-155/13, T-157/13 и T-181/13 (2) Общият съд на Европейския съюз отмени решението на Съвета да включи съответно Babak Zanjani, Sorinet Commercial Trust Bankers и Sharif University of Technology в списъка на лицата и образуванията, за които се прилагат ограничителни мерки, поместен в приложение IX към Регламент (ЕС) No 267/2012.
 3)
 Babak Zanjani, Sorinet Commercial Trust Bankers и Sharif University of Technology следва отново да бъдат включени в списъка на лицата и образуванията, за които се прилагат ограничителни мерки, въз основа на ново изложение на мотивите.
 4)
 Съветът смята, че следва да се променят основанията за включването на едно образувание, посочено в приложение IX към Регламент (ЕС) No 267/2012.
 5)
 Следва да бъдат изменени идентификационните данни за четири образувания в списъка на лицата и образуванията, за които се прилагат ограничителни мерки, поместен в приложение IX към Регламент (ЕС) No 267/2012.
 6)
 Регламент (ЕС) No 267/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IX към Регламент (ЕС) No 267/2012 се изменя съгласно посоченото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставен в Брюксел на 7 ноември 2014 година.
 За Съвета
 Председател
 P. C. PADOAN
 (1) ОВ L 88, 24.3.2012 г., стр. 1
 (2) Дело T-155/13, решение от 3 юли 2014 г. — Zanjani/Съвет (все още не публикувано в Сборника); Дело T-157/13, решение от 3 юли 2014 г. — Sorinet Commercial Trust Bankers ООД/Съвет (все още не публикувано в Сборника); Дело T-181/13, решение от 3 юли 2014 г. — Sharif University of Technology/Съвет (все още не публикувано в Сборника).
 ПРИЛОЖЕНИЕ
 I.
 Лицето и образуванията, посочени по-долу, се вмъкват в списъка, поместен в част I от приложение IX към Регламент (ЕС) No 267/2012:
 I. Лица и образувания, участващи в дейности, свързани с ядрени или балистични ракети, и лица и образувания, подкрепящи правителството на Иран.
 A. Лица
 Име
 Идентификационни данни
 Основания
 Дата на включване в списъка
 45.
 Babak Zanjani
 Дата на раждане: 12 март 1971 г.
 Babak Zanjani е осигурявал подкрепа за финансирането на трансакции с ирански суров нефт, провеждани от иранското министерство на петрола, което е включено в списъка на ЕС. Освен това той е подпомагал Централната банка на Иран и националната иранска нефтена компания (NIOC), които също са включени в списъка на ЕС,